Slika na kojoj se prikazuje tekst, isječak crteža

Opis je automatski generiranREPUBLIKA HRVATSKA

VUKOVARSKO SRIJEMSKA ŽUPANIJA



**OPĆINA TOVARNIK**

**JEDINSTVENI UPRAVNI ODJEL**

KLASA: 112-04/22-01/07

URBROJ: 2196-28-01-22-3

Tovarnik, 27.07.2022.

Na temelju članka 19. stavka 6. Zakona o službenicima i namještenicima u lokalnoj i područnoj (regionalnoj) samoupravi („Narodne novine“ broj 86/08, 61/11, 04/18, 112/19) pročelnik Jedinstvenog upravnog odjela o b j a v lj u j e

**OPIS POSLOVA I PODATCI O PLAĆI ZA RADNO MJESTO VIŠEG REFERENTA ZA POLJOPRIVREDU – POLJOPRIVREDNI REDAR, VJEŽBENIK**

**1. OPIS POSLOVA:**

* izrada i provedba programa i izmjena i dopuna programa raspolaganja poljoprivrednim zemljištem, izrada i provedba programa poticanja poljoprivredne proizvodnje, te svih drugih programa za unaprjeđenje stanja poljoprivrede i ostalih općih i pojedinačnih akata iz područja poljoprivrede
* provedba projekta ruralnog razvoja

***Približan postotak vremena koji je potreban za obavljanje naprijed nabrojanih poslova: 20%***

* provedba natječaja za zakup poljoprivrednog zemljišta u državnom i općinskom vlasništvu
* priprema nacrta ugovora o zakupu, prodaji poljoprivrednog zemljišta
* praćenje korištenja poljoprivrednog zemljišta danog u zakup sukladno gospodarskom programu te odredbama sklopljenoga ugovora

***Približan postotak vremena koji je potreban za obavljanje naprijed nabrojanih poslova: 20%***

* Vođenje registra Ugovora o korištenju poljoprivrednog zemljišta
* zaduživanje te praćenje stanja dugovanja i naplate prihoda od poljoprivrednog zemljište
* slanje opomena dužnicima zakupa i pokretanje postupka prisilne naplate
* izrada i provedba programa utroška sredstava ostvarenih od poljoprivrednog zemljišta

***Približan postotak vremena koji je potreban za obavljanje naprijed nabrojanih poslova: 10%***

* vođenje i ažuriranje podataka o ukupnim površinama poljoprivrednog zemljišta te načinu korištenja poljoprivrednog zemljišta

***Približan postotak vremena koji je potreban za obavljanje naprijed nabrojanih poslova: 10%***

* predlaganje i provođenje mjera za unaprjeđenje poljoprivredne infrastrukture obavlja i druge poslove po nalogu pročelnika jedinstvenog upravnog odjela

***Približan postotak vremena koji je potreban za obavljanje naprijed nabrojanih poslova: 20%***

 nadzor nad provođenjem odredbi iz odluke o agrotehničkim mjerama, mjerama za uređivanje i održavanje poljoprivrednih rudina i mjerama zaštite od požara na poljoprivrednom zemljištu, izrađuje zapisnike o utvrđenom stanju, rješenjem naređuje poduzimanje propisanih mjera korisnicima i vlasnicima poljoprivrednog zemljišta, te poduzima druge mjere na koje je ovlašten Općinskom odlukom posebnim propisima o poljoprivrednom redarstvu

donošenje rješenja i određivanje kazni za prekršaje iz nadležnosti poljoprivrednog redarstva

 izrada redovitih izvješća o utvrđenom stanju u provedenom nadzoru i poduzetim mjerama, te o tome izvještavanje načelnika, općinsko vijeće te poljoprivredne inspekciju

 izrada i dostava izvješća nadležnim tijelima sukladno zakonima i podzakonskim propisima iz područja poljoprivrede

***Približan postotak vremena koji je potreban za obavljanje naprijed nabrojanih poslova: 20%***

**2. PODATCI O PLAĆI**

Plaću višeg referenta za poljoprivredu – poljoprivredni redar, čini umnožak koeficijenta složenosti poslova radnog mjesta na koje je službenik raspoređen odnosno **5,00** i osnovice za obračun plaće u iznosu od **1.800,00 kn bruto** , uvećan za **0,5%** za svaku navršenu godinu radnog staža.

Za vrijeme trajanja vježbeničkog staža, vježbenik ostvaruje pravo na plaću u visini 85% plaće radnog mjesta službenika za koje se osposobljava sukladno članku 12. Zakona o plaćama u lokalnoj i područnoj (regionalnoj) samoupravi (,,Narodne novine", broj 28/10).

PROČELNIK JEDINSTVENOG UPRAVNOG ODJELA

Ivan Džunja, mag.iur.